Радой Ралин
Другар

chitanka.info

На пътя между Чехи и Полконя

е спряла санитарна кола.

Лежи един ранен в гърдите конник

в калта, сред неприбраните тела.

А конят му над него се навежда,

безпомощен наоколо снове,

далеко към линейката се вглежда,

то сякаш санитарите зове.

Раненият загубва вече сили,

отпуска се, главата му тежи.

А кончето над него лудо цвили,

за своя боеви другар тъжи.

1946

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.